kardosdrur/scandi-wiki huggingface dataset:
For Whom the Bell Tolls (Metallica)

{{Infoboks single 
| titel          = For Whom the Bell Tolls
| cover          = 
| billedtekst    = 
| kunstner       = Metallica
| fra album      = Ride the Lightning
| A-side         = 
| B-side         = 
| udgivet        = 1985
| format         = 
| indspillet     = Sweet Silence Studios i København, Danmark, 1984
| genre          = Thrash metal
| længde         = 5:09
| pladeselskab   = Elektra Records
| sangskriver    = James HetfieldCliff BurtonLars Ulrich
| producer       = MetallicaFlemming RasmussenMark Whitaker
| hitliste       = 
| før single     = "Creeping Death"(1984)
| nu single      = "For Whom the Bell Tolls"(1985)
| efter single   = "Master of Puppets"(1986)
| diverse        = 
}}

"For Whom the Bell Tolls'" er en sang af thrash metal-bandet Metallica fra deres andet album Ride the Lightning. Nummeret blev komponeret af Cliff Burton, James Hetfield, og Lars Ulrich. Den kromatiske introduktion som tit bliver forvekslet med en guitar er faktisk Cliff Burton der spiller på bas med forvrængede lyd og en wah-wah-pedal. Introen blev skrevet af Burton inden han sluttede sig til Metallica. Burton spillede den første gang i en 12 minutter lang jam i en kamp mod andre bands da han var medlem af Agents of Misfortune.   

Sangen kommer fra et afsnit i bogen  af Ernest Hemingway hvor fem internationale brigadesoldater fra den Spanske Borgerkrig forsøger at flygte fra fascisterne på deres stjålne heste. De bliver dog dræbt af fjendtlige fly på den bakke hvor de blev omringet. 

Sangen var også med på Metallicas live album S&M som Metallica indspillede i samarbejde med San Franciscos symfoniorkester

Andre udgaver
Liveudgaven af "For Whom The Bell Tolls" begynder traditionelt med en bassolo til minde om Burton.

Coverversioner
Bandet Apocalyptica har indspillet en version af nummeret på deres album Inquisition Symphony fra 1998.
Moonsorrow udgav i 2008 EP'en Tulimyrsky'' som inkluderer en coverversion på 7:43, hvilket er over to minutter mere end den originale version.
Punkbandet Sum 41 lavede en delvis coverversion af sangen til Metallica's MTV Icon special i 2003. I 2009 spillede de et helt sæt af Metallica's numre bl.a. "For Whom the Bell Tolls"

Henvisninger 
 For Whom the Bell Tolls sangtekst 
 For Whom the Bell Tolls  Livekoncert med bassist Cliff Burton

Noter 

Metallica-sange

Sange fra 1984
Singler fra 1984
Los Angeles County

Los Angeles County er et county i det sydlige Californien, USA, med 9,8 millioner indbyggere (pr. 1. april 2010). I Los Angeles County findes 88 byer blandt andet Los Angeles, Beverly Hills, Santa Monica, West Hollywood og Long Beach. Los Angeles County er i dag kun én del af storbyområdet Los Angeles. Los Angeles County grænser op til Orange County, San Bernardino County, Kern County og Ventura County.

Countyets areal er på 12.308 km², heraf er 10.518 km² land.

Los Angeles County er det county i USA, der har flest indbyggere - cirka 3 % af USA's befolkning bor der. Dette svarer til det samlede indbyggertal i de 1171 counties med mindst befolkning, eller det samlede indbyggertal i District of Columbia plus de ti delstater med mindst befolkning.

Historie 

Los Angeles County var et af de oprindelige counties i Californien, som blev oprettet samtidig med Californiens indlemmelse i Unionen i 1850. Dele af countyets områder blev til countyerne San Bernardino County i 1853, til Kern County i 1866 og til Orange County i 1889.

Byer

De største 
(Indbyggertallene stammer fra folketællingen i 2010)

 Los Angeles 3.792.621
 Long Beach 462.257 
 Glendale 191.719
 Santa Clarita 176.320
 Lancaster 156.633
 Palmdale 152.750
 Pomona 149.058
 Torrance 145.438
 Pasadena 137.122
 El Monte 113.475
 Downey 111.772
 Inglewood 109.673
 West Covina 106.098
 Norwalk 105.549
 Burbank 103.340

Den mindste by i Los Angeles County, City of Vernon har kun 91 indbyggere (pr. 2000).

Alfabetisk oversigt

 Agoura Hills 
 Alhambra 
 Arcadia 
 Artesia 
 Avalon 
 Azusa 
 Baldwin Park 
 Bell 
 Bell Gardens 
 Bellflower 
 Beverly Hills 
 Bradbury 
 Burbank 
 Calabasas 
 Carson 
 Cerritos 
 City of Industry 
 Claremont 
 Commerce 
 Compton 
 Covina 
 Cudahy 
 Culver City 
 Diamond Bar 
 Downey 
 Duarte 
 El Monte 
 El Segundo 
 Gardena 
 Glendale 
 Glendora 
 Hawaiian Gardens 
 Hawthorne 
 Hermosa Beach 
 Hidden Hills 
 Huntington Park 
 Inglewood 
 Irwindale 
 La Cañada Flintridge 
 La Habra Heights 
 La Mirada 
 La Puente 
 La Verne 
 Lakewood 
 Lancaster 
 Lawndale 
 Lomita 
 Long Beach 
 Los Angeles 
 Lynwood 
 Malibu
 Manhattan Beach 
 Maywood 
 Monrovia 
 Montebello 
 Monterey Park 
 Norwalk 
 Palmdale 
 Palos Verdes Estates 
 Paramount 
 Pasadena 
 Pico Rivera 
 Pomona 
 Rancho Palos Verdes 
 Redondo Beach 
 Rolling Hills 
 Rolling Hills Estates 
 Rosemead 
 San Dimas 
 San Fernando 
 San Gabriel 
 San Marino 
 Santa Clarita 
 Santa Fe Springs 
 Santa Monica 
 Sierra Madre Også en bjergkæde:S.M. Occidental (dansk (Den vestlige) Moderbjergkæde;danner med Sierra Madre Oriental (østlige) og S.M. del Sur (sydlige), som ligger syd for i forlængelse af Rocky Mountains, en del af Den amerikanske Cordillera (Den amerikanske bjergkæde), som er bjergkæder, som ligger fra Alaska til Antarktis 
 Signal Hill 
 South El Monte 
 South Gate 
 South Pasadena 
 Temple City 
 Torrance 
 Vernon 
 Walnut 
 West Covina 
 West Hollywood 
 Westlake Village 
 Whittier

Kilder 

Counties i Californien
Team CSC's hold i 1999

Rytterne på det danske cykelhold Team CSC for 1999-sæsonen, hvor holdet hed Team Home Jack & Jones, var:

1999
Øresundsvej (København)

Øresundsvej er en gade på Amager i den københavnske bydel Sundbyøster, der løber fra Amagerbrogade til Øresund og Amager Strandpark. Mens den vestlige del af gaden er præget af ældre, tæt byggeri, er den østlige del præget af nyere byggeri som erstatning for nedlagt industri. Tidligere lå industrigiganten Vølund i den østlige ende af gaden fra 1921 til 1964.

På gaden ligger Amager Bio samt de to metrostationer Lergravsparken og Øresund.

Historie 
Øresundsvej er den gamle hovedgade i landsbyen Sundbyøster. Alle landsbyens gårde lå i en række langs med gaden, med opdyrket land på den ene side og græsningsarealer på den anden. Gaden begyndte at ændre sig i 1755, da et kongeligt privilegium tillod håndværkere og sømænd at bosætte sig i Sundbyøster og Sundbyvester. De omkringliggende landbrugsområder blev udstykket  i slutningen af 1800-tallet.

Den første del af gaden blev gradvist bebygget med etageejendomme efter århundredskiftet. Flere store fabrikker åbnede i den fjerne ende af gaden i 1910'erne og 1920'ere. En af dem var Nielsen & Winther, en maskinfabrik og flyproducent der tidligere havde ligget på Blegdamsvej. Virksomheden åbnede en stor fabrik på Øresundsvej 147 i 1917. Komplekset var tegnet af Frederik Wagner. Få år senere, i 1921, blev det overtaget af Vølund. NKT åbnede et stort kabelvalseværk på en nabogrund i 1908.

Bygninger 
Amager Kulturpunkt i nr. 6 er et lokalt kulturhus med forskellige værksteder og øvelokaler. Amager Bio er et spillested, der er indrettet i en tidligere biograf fra 1941. Børnekulturhus Ama'r er specielt målrettet børn.

Der ligger to metrostationer ved gaden, Lergravsparken og Øresund, der begge betjenes af linje M2.

Noter 

Gader i København
Gader på Amager
San Bernardino County

San Bernardino County er et county i det sydøstlige Californien, USA, grænsende op til Nevada.

Det er det største county i USA uden for Alaska.

Der bor per 2005 ca. 1.932.000 personer på de 52.073 km² (cirka 20% større end Danmark).

Counties i Californien
Ian Stewart

Ian ”Stu” Stewart (18. juli 1938 i Skotland – 12. december 1985 i London) var officielt medlem af The Rolling Stones fra 1961 – 1962 og uofficielt medlem indtil sin død. 

Ian Stewart spillede keyboard og var The Rolling Stones' road manager i næsten 24 år, fra grundlæggelsen af bandet og til sin død. Han blev ofte betragtet som ”den 6. stone” . Til trods for at han officielt havde forladt bandet, på grund af han ikke så godt nok ud, var han en vigtig del af The Stones, både musikalsk og personligt. Blandt hans bedste arbejde sammen med  The Stones kan bemærkes: ”Let It Bleed”, ”Brown Sugar”, ”Dead Flowers”, ”Sweet Virginia”, ”Honky Tonk Women”.

Stewart har også arbejdet sammen andre kunstnere blandt andet Led Zeppelin på for eksempel ”Rock and Roll”  og ”Boogie With Stu”  hvor Stu var den som Led Zeppelin sang om . 

I slutningen af 1970'erne og begyndelsen af 1980'erne dannede Stewart et boogie-woogie jazz band, Rocket 88, sammen med Charlie Watts på trommer, Alexis Korner på guitar og Jack Bruce på bass. 

Stewart døde den 12. december 1985 af et hjertetilfælde mens han sad i sin læges venteværelse . 

Efter Stewarts død udtalte Mick Jagger: Jeg vil virkelig savne ham. Stu var den eneste fyr vi prøvede at tilfredsstille. Vi ville have hans accept når vi havde skrevet eller indspillet en sang. Vi ville have at han kunne lide det .

Referencer

Eksterne henvisninger 
 
 

Medlemmer af The Rolling Stones
Musikere fra Skotland
Shakermaker

"Shakermaker" er en komposition af det bristiske band Oasis. Nummeret, som er skrevet af guitaristen Noel Gallagher, og produceret af Mark Coyle, Oasis og Owen Morris, er bandets anden single, som blev udgivet d. 13 juni 1994. Den opnåede en 11 plads på den britiske hitliste. Senere blev det udgivet på bandets debut album, Definitely Maybe. 

Teksten er et af specielt to ekspempler på Noel ”vrøvle-tekster” – den anden er "Supersonic". Begge er de udstyret med en fængende melodi, og til en vis grad minder de om kompositioner såsom "I'm The Walrus"," Come Together" og  "Glass Onion" m.m. af John Lennon. Teksten er baseret på stof fra rundt omkring Noel selv, hvilket han også indrømmer selv, og bl.a. siger han, at det er en såkaldt ”shakermaker”, der har lagt titel til teksten. En shakermaker er navnet på noget populært 70'er legetøj, Noel havde, da han var barn. Mens han tog karakteren, ”Mr. Soft” fra en Trebour Soft Mints-reklame, som bød på Cockney Rebels sang ”Mr. Soft”, så havde han ”Mr. Clean” fra titlen på en komposition af The Jam; et af Noels ynglingsbands. Derudover nævnes også Mr. Benn, som en britisk tegnefilmsfigur. 

Hele sidste vers (Mr Sifter sold me songs/When I was just 16/Now he stops at traffic lights/But only when they're green) blev skrevet i en taxi på vej til studiet, hvor de skulle indspille nummeret. Ifølge Definitely Maybe (boxset) var Liam Gallagher, bandets forsanger, bekymret for om nummeret ville nå at blive færdigt, og henvender sig til Noel. Undervejs skriver Noel nummeret og stopper ting og sager, som de møder på turen, bl.a. Sifter's, en pladebutik i Burnage, Manchester). ”Mr. Sifter” hentyder således til ejeren af butikken. 

Teksten illustrerer Noel tendens til at låne og stjæle fra fortiden, idet sangens første vers egentlig var taget fra ”coca cola-sangen”, I'd To Teach The World To Sing af The New Seekers. Dette første til at han blev sagsøgt af dette band pga. manglende tilladelse til brug nummeret. The New Seekers vandt sagen, og Oasis måtte udbetale 500,000 australiske dollars. Da Noel blev spurgt om hændelsen, sagde han, at ”We drink Pepsi now”. Noel har i øvrigt påpeget at han tog sangens melodi fra Beatles kompositionen Flying. Dette er også meget muligt.

Andet 
Det var det nummer bandet fremførte, da de optrådte første gang på Top of the Pops.

Track liste 
 CD CRESCD 182
 "Shakermaker
" – 5:11
 "D'Yer Wanna Be A Spaceman?" – 2:41
 "Alive (8 Track Demo)" – 3:56
 "Bring It On Down" (Live) – 4:17

 7" vinyl CRE 182
 "Shakermaker" – 5:11
 "D'Yer Wanna Be A Spaceman?" – 2:41

 12" vinyl CRE 182T
 "ShakermakerD" – 5:11
 "D'Yer Wanna Be A Spaceman?" – 2:41
 "Alive (8 Track Demo)" – 3:56

 Cassette CRECS 182
 "Shakermaker" – 5:11
 "D'Yer Wanna Be A Spaceman?" – 2:41

Eksterne links 
 Oasis' oficielle hjemmeside
 Promo video

Oasis-sange
Singler fra 1994
FLCL

er en anime OVA-serie co-produceret af Gainax og Production I.G. Serien blev skabt og instrueret af Kazuya Tsurumaki og skrevet af Yōji Enokido.

Plot 
Serien følger drengen Naota Nandaba (Naota-kun), som bor i en fiktiv japansk forstad kaldet Mabase. Naota bliver kørt over af kvinden Haruhara Haruko på en Vespascooter, hvorefter hun slår ham i hovedet med sin Rickenbacker 4001 basguitar, og derved begynder der at komme robotter og andre ting ud af Naota-kuns hoved.

Karakterer 
Naota-kun er hovedpersonen i serien. Han er besat af at virke moden og forsøger at agere nonchalant.
Haruhara Haruko er Mabases nyeste beboer; en ikke-jordisk eftersøgningsagent for det Galaktiske Rumpatruljebroderskab.
Mamimi Samejima (Mamimi-Chan) er Naota-kuns storebrors tidligere kæreste. Hun hænger nu ud med Naota-kun det meste af tiden, men er depressiv og adopterer løbende nye dyr, som hun kalder Ta-kun som erstatning for Naotas bror.
Canti er den første robot som dukker ud af Naota-kuns hoved. Den har opnået gudestatus hos Mamimi-chan.
Cigarettes & Alcohol

"Cigarettes & Alcohol" er en komposition af det britiske band Oasis. Nummeret, som var bandets fjerde single, er skrevet af guitaristen Noel Gallagher; det blev udgivet i forbindelse med bandets debut album Definitely Maybe. Singlen var den anden af slagsen, som gik ind på den britiske top 10; den opnåede en placering som nummer 7. Den første var Live Forever, som blot kom ind på en 10 plads. 

Mens de tidligere singler Supersonic og Shakermaker anvendte psykedelisk billedesprog, og Live Forever brugte blødere akkorder og en blid tekst, så var Cigarettes & Alcohol den første virkelig smag, blandt deres singler, på et ”vildere” Oasis, hvilket bandet sidenhen (også) har promoveret. Teksten omhandler en interesse i cigaretter, alkohol, fest og – under overfladen – stoffer, som et remedie mod arbejderklasse livet. Linjerne: "Is it worth the aggravation to find yourself a job when there's nothing worth working for" var et udtryk for den britiske ungdoms sindstemning i midt-halvfemserne. Dog bør teksten ikke forstås som om dette er det ideelle, men mere som et udtryk for tiden. Der er mere tale om et kompromis: "You could wait for a lifetime," synger de, "to spend your days in the sunshine/(so) you might as well do the white line".Endnu en bemærkelsesværdig ting ved denne sang er bandets forsanger, Liam Gallaghers enestående udtale af mange af tekstens ord. De fleste ender på "-tion", men Liam omdanner endelserne ved at trække disse ud, så de lyder: "-sheeyion". Dette sker næste i hver linje. 

Med sangen blev det en af de første gange bandet blev beskyldt for at plagierer, en opfattelse som senere voksede sig større. Sangens hoved riff er formodentlig ”stjålet” fra Get It On af T. Rex, og bærer også en lignende start som på Humble Pies cover version af "C'Mon Everybody" fra Smokin'.

Track liste 
 CD CRESCD 190
 "Cigarettes & Alcohol" – 4:50
 "I Am the Walrus" (Live) – 8:14
 "Listen Up" – 6:39
 "Fade Away" – 4:13

 7" CRE 190
 "Cigarettes & Alcohol" – 4:50
 "I Am the Walrus" (Live) – 8:14

 12" CRE 190T
 "Cigarettes & Alcohol" – 4:50
 "I Am the Walrus" (Live) – 8:14
 "Fade Away" – 4:13

 Cassette CRECS 190
 "Cigarettes & Alcohol" – 4:50
 "I Am the Walrus" (Live) – 8:14

 Imodsætning til kommentaren på omslaget, som hævdede at den var optaget på Glasgow Cathouse i juni 1994, så var "I Am the Walrus" faktisk optaget ved et soundcheck før en koncert på Gleneagles Hotel, Scotland d. 6 februar 1994, som en del af et Sony Music seminar. Årsagen til dette var at Noel syntes, det ville se skidt ud at dette blev nævnt på coveret. Den publikumslarm, så optræder i starten og slutningen af showet, stammer fra et af Noels bootleg med The Faces. 
 Alle tre B-sider indgik på The Masterplan, skønt "I Am the Walrus" og "Listen Up" begge optræder som redigerede versioner.
 Der findes en episode af Father Ted, som hedder Cigarettes and Alcohol and Rollerblading; den er navngivet efter sangen.

Eksterne henvisninger 

 www.oasisinet.com, Oasis' officielle hjemmeside
 https://www.youtube.com/watch?v=_Yi-c5UG-NM, Promo video

Oasis-sange
Olympisk stadion

Olympisk stadion er det navn der typisk bruges om hovedstadionet ved De Olympiske Lege. Stadionet bruges typisk til åbnings- og afslutningsceremonien samt atletikkonkurrencerne. Nogle af de olympiske stadions har olympisk stadion som en del af navnet, mens andre har navne der ikke relatere til OL. Flere af de olympiske stadions er blevet brugt ved flere olympiske lege. Det er dog kun Los Angeles Memorial Coliseum, der har været hovedstadion flere gange, mens for eksempel Panathinaikos  Stadion i Athen var hovedstadion ved Sommer-OL i 1896, men kun vært for enkelte discipliner ved Sommer-OL i 2004.

Stadion
Kai Henning Bothildsen Nielsen

Kai Henning Bothildsen Nielsen (4. december 1919 i Århus – d. 9. maj 1947 i København) dømt for mord under anden Verdenskrig. Han var blandt de 46, der blev idømt dødsstraf og henrettet under retsopgøret.

Bothildsen Nielsen var søn af kusk Marius Bothildsen Nielsen og hustru Kirsten Marie Christoffersen, som boede i Absalonsgade 45 i Århus da sønnen bliver døbt.

Bothildsen Nielsen meldte sig ind i DNSAP og DNSAPs stormtropper SA i 1938.

Bothildsen Nielsen forsøgte i 1940 at indtræde i Waffen-SS, men blev kasseret. I januar 1941 forsøgte han igen og blev optaget og sendt på SS-skole i Sennheim i Tyskland. I marts 1941 blev han kasseret og hjemsendt.
Bothildsen Nielsen blev dog i Tyskland, hvor han arbejdede som malersvend. I april 1942 åbnede han sin egen malerforretning, som han først opgav, da han i juni 1943 blev optaget i Schalburgkorpset. I Schalburgkorpset kom han i januar 1944 til at arbejde i efterretningstjeneste ET. Afdelingen havde en særlig status i Schalburgkorpset, da den fungerede meget autonomt og lavede tiltagende mange aktioner på tyskernes foranledning. Bothildsen Nielsen deltog i mange af ET's aktioner og blev få måneder senere i april 1944 optaget i Peter-gruppen. 

I Peter-gruppen blev Bothildsen Nielsen hurtigt en af de toneangivende. Under dæknavnet Perle eller Perletand deltog han i mange aktioner og likviderede mange.

Natten i mellem 14. januar og 15. januar 1945 står Bothildsen Nielsen bag en bombesprængning på Bang & Olufsens radiofabrik. Svend Olufsen besøgte efterfølgende Bothildsen Nielsen i Horsens Statsfængsel, for at finde ud af, hvordan Bothildsen Nielsen var kommet igennem sikkerhedsforanstaltningerne omkring fabrikken som Olufsen selv havde udtænkt, hvilket Bothildsen Nielsen indvilgede i at skrive ned.

Da Peter-gruppen opløstes ved befrielsen, forsøgte Bothildsen Nielsen at gå under jorden, men allerede den 12. maj 1945 blev han arresteret af politiet efter et mislykket selvmordsforsøg.

Han dømtes for 57 drab, ni drabsforsøg, 116 sabotagehandlinger, fem togattentater og tre røverier. Den 14. april 1947 blev han sammen med seks andre danskere dømt til døden ved skydning. Dommen eksekveredes kl. 03.15 den 9. maj 1947 på Bådsmandsstræde Kaserne i København.

Eksterne henvisninger/kilder 

Mordere fra Danmark
Henrettede i Danmark i retsopgøret efter 2. verdenskrig
Politikere fra Danmarks Nationalsocialistiske Arbejderparti
Danskere i tjeneste for Nazityskland
Horsens Statsfængsel
Henrettede personer fra Danmark
Thank You for Smoking

Thank You for Smoking er en Golden Globe-nomineret amerikansk film fra 2006, baseret på bogen af samme navn skrevet af Christopher Buckley. Filmen er instrueret af Jason Reitman og har Aaron Eckhart i hovedrollen som Nick Naylor, der er hovedtalsmand for tobaksindustrien.

Handling 

Filmen er centreret om Nick Naylor, der er en sædeles veltalende mand, der arbejder som talsmand/lobbyist for tobaksindustrien. Hans opgave er at overbevise amerikanerne om at det er okay at ryge. Han bruger alle kneb og pga. sit fantastiske talent for at tale, diskutere og argumentere tror folk på ham (Nick mener at hans job går ud på altid at have ret og at han aldrig tager fejl). Nick prøver også at at overføre sine erfaringer og evner som lobbyist til sin søn Joey Naylor (spillet af Cameron Bright) og han lærer ham at sætte spørgsmålstegn ved alt.

Nick mødes en gang om ugen med sine venner, talskvinden for spiritusindustrien, Polly og talsmanden for våbenindustrien, Bobby Jay. De kalder sig Dødens KøbMænd og mødes én gang om ugen på restauranten Bert's. De diskuterer og snakker om hvad der er sket i deres forskellige fag denne uge.

Da tobaksindustrien kommer i modvind, bl.a. fordi senatoren af Vermont, Ortolan Finistirre (spillet af William H. Macy) går til angreb, skal tobaksindustrien komme med et modspil. Nick Naylor finder så på at tobaksindustrien skal betale hollywoodproducenter for at deres skuespiller så ryger i hollywoodfilm ligesom de gjorde i omkring midten af 1900-tallet med stor succes.
Så Nick tager med sin søn til Hollywod, L.A. for at snakke med Jeff Megall (spillet af Rob Lowe) og forhandle om at hollywoodstjernerne Catherine Zeta-Jones og Brad Pitt skal ryge cigaretter i deres næste film.

Medvirkende 
 Aaron Eckhart — Nick Naylor
 Maria Bello — Polly Bailey
 Cameron Bright — Joey Naylor
 Adam Brody — Jack
 Sam Elliott — Lorne Lutch
 Katie Holmes — Heather Holloway
 William H. Macy — Ortolan Finistirre
 Robert Duvall — Kapten
 Kim Dickens — Jill Naylor
 Rob Lowe — Jeff Megall
 J.K. Simmons — Budd "BR" Rohrabacher

Eksterne henvisninger 
 

Amerikanske film fra 2006
Satirefilm fra USA
Alfa-ketoglutarat

Alfa-ketoglutarat, også kendt som α-ketoglutarat eller alfa-ketoglutarsyre, er et ketonstof, der er vigtigt i biologiske processer såsom citronsyrecyklus. Ved en deaminering af glutamat fås α-ketoglutarat som den tilsvarende ketosyre. Stoffet spiller også en vigtig rolle i forbindelse med transport af nitrogen i metaboliske kredsløb.

Citronsyrecyklus
Ludvig Birkedal-Barfod

Ludvig Harbo Gote Birkedal-Barfod (27. maj 1850 i København – 17. oktober 1937 i Bagsværd) var en dansk komponist og organist.

Ludvig Birkedal-Barfod var søn af forfatteren Frederik Barfod. Han blev uddannet som organist på Det Kongelige Danske Musikkonservatorium 1870-1872 med bl.a. Gebauer som lærer. I 1873 blev han organist ved Metodistkirken i København, 1877-1895 var han ved Vor Frue Kirke i Svendborg og 1894-1925 ved Marmorkirken i København. Desuden var han musikanmelder ved Kristeligt Dagblad i en årrække. Blandt hans egne orgelelever kan nævnes organisten og komponisten Hilda Sehested. i 1903 fik han Det anckerske Legat og rejste på studietur til Sverige, Finland, Rusland og Tyskland. I 1905 blev han lærer i teori og orgel ved Gottfred Matthison-Hansens Musikinstitut.

Han skrev mest musik for sang og eller klaver og orgel. Desuden redigerede han en meget brugt samling salmemelodier, Menighedens Melodier, og udgav nogle etuder og anden undervisningsmusik.

Musik 
Opus 5: Terts-etuder (klaver)
Opus 7: Albumsblade (klaver)
Opus 10: Karakterstykker (klaver)
Opus 12: Sonate instruktive (klaver)
Opus 20: Skizzer (klaver)
Opus 24: Præludium (klaver)
Opus 27: Stemninger og strofer (klaver)

Kilder m.m. 
 Dansk håndbiografisk leksikon
 Salmonsens leksikon
 Noder i Det kongelige Bibliotek

Eksterne henvisninger 
 

Komponister fra Danmark
Organister fra Danmark
Klassiske komponister fra det 20. århundrede
Danskere i 1800-tallet
Danskere i 1900-tallet
Musikkritikere fra Danmark
Personer i Kraks Blå Bog (afdøde)
Ludvig
Personer i Dansk Biografisk Leksikon
Øvre Dividal nationalpark

Øvre Dividal nationalpark ligger i Målselv kommune i Troms fylke i Norge. Parken blev oprettet i 1971 og er på 750 km². Vandreruten Nordkalotruten passerer gennem nationalparken.

Ekstern henvisning 

 Direktoratet for naturforvaltning, information om Øvre Dividal nationalpark 

Nationalparker i Norge
Troms og Finnmarks geografi